Bréfritari: Ásgeir Tryggvi Friðgeirsson, 
Staður: Vesturheimi, 
Dagsetning: 1906-11-21

Geysir P.O. 21 Nóv 1906
Herra Sýslumaður Steingrímur Jónsson!
Kæri forni vin!
Eg var nýskeð að grína í myndirnar í
„óðni„
og sá eg þar mynd af Steingrími Jónssyni Er þetta forn vinur minn sagði eg hvað eptir annað, jú það hlítur að vera hann, en fjarska er hann orðin breíttur í útliti en einlægt er þó góðmannlegi og höfðinglegi svipurin. þegar eg var svo búin að skoða hin Islensku þíngmanna andlit sem mér vóru flest kunn þá fanst mér
sammt
Steingrímur vekja hjá mér mestar endur mynningar af liðna lífinu og hugurin þaut strags á stað yfir láð og lög var öngvu seirni en lopt skeiti til Íslands, og stöðvaði ekki fyr en á Húsavík þar litaðist eg um og sá mörgu breitt frá því eg var þar á ferð sýðast. Eg hitti þar einhvern mann sem vísaði mér á sýslumans setrið. Eg gekk þangað hægt og virti fyrir mér stórt og skrautlegt hús með fallegum garði í kring og fallegri gangstétt heim að hús dyrunum Eg banka á dyrnar og út kemur maður með bardalagða húfu. Eg rétti honum hendina og heilsa og spir hvert þetta sé sýslumaður Steingrímur Jónsson, og segir hann það vera eg held þá fastar í hendina og þakka honum fyrir svo margt og margt gamalt og gott sem hann hefði synt mér sem yrði alt of langt upp að telja. - Eg segist vera komin yfir mörg höf
og lönd til að sjá hann, áður en eg kröklist úr þessum heimi. „Hver er þessi maður" spir sýslu maður, eg hef sjálfsagt seð hann þó eg ekki komi hinum fyrir mig - Nafn mitt er Asgeir Tryggvi Friðgeirsson. já er Ásgeir komin vestan um haf að heímsækja mig. - velkomin forni vinur það er valla von að við þekkjumst eptir 22 ár sem við ekki höfum sést og er það gaman að hitta menn eptir svo langan tíma og endur nyja gamlar samveru stundir og fá frettir af hverin lífið hefur geingið og nú er berzt að koma inn í húsið og fá sér sæti og kasta mæði. Við göngum inn í fallega setustofu og er mér vísað sæti í hinum skrautlega legubekk og þá kemur sýslumaðurin með löngu reikarpípuna sem menjar þess, er við vórum í Reykjavík í stofu Þorsteins bróðir Björns múrara (og með löngu pípuna.)
Jæja Ásgeir minn þá sjáumst við nú aptur margt er nú orðið breitt og eg sé það á öllu að við erum ornir fullornir og höfum feingið töluverða meyri þekkingu um ímislegt í heíminum, en við höfðum þegar við vórum að læra, og eg veit að í Amiríku má læra margt af þeim sem hafa greind og eptir tekt og fysir mig að heyra þaðan eitthvað. - Það er satt sýslumaður í Amiríku má læra margt og hef eg lagt mig framm að læra og taka eptir öllu sem eg hef getað, og ekki syst því sem eg hef haldið að gæti orðið Islandi til
gags
og
frammfara
. Ef ské mætti að eg kæmi þangað aptur. og nú þó minn hæru kollur hími hér hálfbogin yfir borði þá er þó andin ynni hjá syslumanninum. og ætlar nú að fara að segja honum ímislegt sem gæti orðið til framm fara eptir minni higgu á Islandi -
Eg hef lagt fyrir mig járn smíðar, eg hef trésmíði líka fyrir atvinnu og hef smíðað mér hús til að smíða í, og hef eg mörg góð áhöld til að vinna með. fjöldi af félögum frá suður og
nordur
amiríku senda mér bréf og mindir af öllum nýjustu verkfærum sem til eru í heíminum og bjóða mér þau en það þarf mikla peninga til að kaupa þau. En mörg eru þau nauðsýnleg. Hér eru hús smíðuð langt um öðruvísi en á Íslandi og hef eg mikið gert að þeím hér, og eru þau að sumu betir en heíma, og upp á hérlendan máta er margfalt fljótar verið að smíða þau. (Húsin). En gripa húsin eru hér mjög mikið öðruvísi en á Ísl. og hef eg eirnig smíðað mikið af þeím. þau eru öll úr borðvið, og batting og yrði oflangt mál að lýsa þeím. Hér er líkast farir með nautgripi og með hesta heíma, og eiga margir bændur hér frá 40. og upp í 100 geld gripa af nautkindum. og mætti óefað hafa sömu aðferð á Íslandi með þá. en til þess þarf maður að kom heím og sýna mönnum í verkinu hverin fyrir komulag á því þarf að vera. þá koma ímiskonar bænda verkfæri, sem er
Sláttuvel.
Hrífa
vagn
sleði
Pplóur
herfi
heykvíslar og fl. þetta eru verkfæri sem öll geta notast vel vídast á Isl. og sem eg er nú orðin mjög vanur að gera við og smíða. Sleðarnir eru alveg nauðsýnlegir á Isl. eins og þeir eru hér því þeir eru þannig gjördir að það má fara með þá ofan brekkur án þess að þeir renni á skepnurnar sem draga þá, og eins vagnarnir þó sama nafnið sé brúkað á þessu sláttuvel og hinum verkfærunum, þá eru þau mjög mismunandi að gæðum Eirn maður getur með 2ur hestum slegið 5 kýrfóður á dag. og er þó ólúin að kveldi, en 1/2 dag yrði maður að raka það, - 2 menn 1 1/2 dag að draga það saman í hey. þá er nú plóurin það er nauðsynlegt verkfæri heíma
og það er sá mersti munur við kartölu rækt að plæja þær niður og plæja úr gördunum Illgresið. Sama er að plæja og sá í Biggi og höfrum, sem vel getur þrifist heíma, en þá þarf verkfæri til að sá korinu með, og mörg verkfæri þarf til að geta ræktað korn vel, en það er hægt að fá smá velar mjög ódyrar til prufu fyrst. -
Þá eru nokkurskonar járn skóflur stórar sem 2 hestar ganga fyrir sem hafðar eru til að moka með skít og mold, og fl. og er það bæði fjaska fljótlegt, og þægilegt. þá er að brúka hundana sem nóir eru á Islandi, Hér er mjög mikið brúkað af þeím við fiski veiðar, og eru þeir góðir að vaða ófærð, og hollir fljótir og eru 4 og upp í 5 hundar hafðir fyrir einum sleða allir í lest, og geta þeir ekið 2ur fullorum mönnum hvað mikil ófærð sem er, og sé góð færð
getur
hlaupa þeir 80 engskar míl á dag. (1 míl 880 f.) aktíi á hunda kann eg að smíða, og sérstaka sleða sem þarf að brúka í ófærð fyrir þá.
Þá koma fínar kerrur til að keyra í á sumrum þær hef eg mikið verið við að smíða. þær eru þægilegar á mörgum stöðum á Isl. þá eru smá sleðar til að aka í á vetrinim þeir eru alveg nauðsýnlegir heíma. þá hef eg smíðað. og er það vandi að smíða þá.
Þá kemur að nota Isin til að
flit
setja í Fisk sem flitja ætti til útlandanna. Um það alt hef eg lært. - og væri mikið mál að lýsa því. þá er að ala upp fisk til dæmis í Mývatni og víðar, það hef eg kint mér. og er það eitt af því nauðsýnlegasta á Isl. - þá er að brúka rafurmagnið það er að riðja sér mikið til rúms hér í landi og Edinson vinnur alt með því og umskapar allan heímin, og batnið á Isl. getur
00
unnið mörg þúsund krónu virði á deyi hverjum ef það er vel beislað, en það kann eg ekki. Og það er gaman að sjá sjálfhreífi vagnana þjóta um brautirnar eins og gufuvagn, án þess að það hafi nokkrar járnreilar, eða að það
sjáist nokkurt afl sem hreífi þeím þeir ættu að vera á Islandi, en ekki gufuvagnar.
það er svo mart sem eg gæti talið upp sem brín þörf væri að hafa á Islandi, sem eg gæti sínt í verkinu, ef eg væri þangað komin að það er ekki til neins að vera að minnast á það.
Mart af því er upp hefur
verið
talið
upp
segir sýslu maður mundi breíta útliti og búnaðar háttum hér og higg eg að margt af því mundi hér vel geta þrifist, og það væri sannarlega mikil frammför að fá duglega menn hingað sem kuna að vinna, og gera sér jörðina undirgefa.
og Væri eg því mjög meðmæltur að Asgeir forn vinur minn kæmi nú heím aptur til okkar, og breitti nú útliti búnaðar hér á landi bæði með velum og verkfærum
og ímissri búnar aðferð annari en nú er hér höfð. Og mundi eg víst setja hann fljótt í hreppstjóra stöðuna.!! -
Já eg væri þakklatur sýslumanninum fyrir þann heiður er hann vildi sýna mér með hreppstjóra stöðuna en tregur mundi eg verða að fara frá eingum mínum hér til að verða hreppstjóri á Isl. því hér hef eg fyrst góð hús að lifa í og svo stórt gripa bú og smíða
„Sjoppu
(þar járna eg Uxa og Hesta sem er alt öðruvísi en heíma og get haft 8 dol. á dag svo á eg
korn
akur og hús til að geíma kornið í svo skó land, og væri sá skóur sagaður niður í timbur þá væri það margar skips hleðslur. Eg á núna t.d. 12-15 þús. fet af söguðum við, og nokkuð af því heflað. líka hef eg töluverða kartöflu garða og fl.
og innan skamms er von á járnbraut 220 faðma frá mínu landi.
En þá mundi eg gera kost á mér ef sýslufelag vildi kosta mig heím og skaffa mér þá jörð sem eitthvað lægi í, og eg svo vissar árstekur En eg aptur á móti gæfi ábyrð fyrir að eg gæti unnið það er eg lofaði fyrir utan mart fl. er eg gæti kent lands mönnum, og eg mundi hafa fleyri menn með mér. sem kinnu sitt af hverju.
Í þessu kemur hin fagra sýslumansfrú inní stofuna með hið góm sæta Islendska kaffi til að veita hinum ferðlúna langferða manni, En hann stendur upp þakkar fyrir viðtökurnar og kveður, og er á
vörmu
sama augnablikin komin að brorði því er hann sat við aður hann lagði út í þennan leiðangur, það er hjá Thórði Helgasyni í Framnes P.O. í Nyja Icelandi það er maður Halldóru dóttur
Geyrfins Gunnarssonar, (bróður Tryggva Gunnarssonar Bankastjóra)
því eg er hér að smíða aleyrn fjós og hlöðu fyrir þau hjón. Biggingin er um 50 fet á leingd og 26 á breidd og 25 á hæð og rúmar þetta um 32 naut gripi og fugla og svín, og 8 kýrfóður hey. Í húsi rétt hjá lifir Jón br. Halldóru og Geyrf. G.-
En syslumaðurinn og frú hans fara að tala um þessa sviplegu komu og fl. og segist sýslumaður inn muni senda skeiti sem fyrst aptur til að geta feingið nánari frettir af frænda sínum. -
Æ! eg óska sýslumans hjónunum og allri þeirra familju margfaldar gæfu og blessunar og gleðilegra jóla hátíðar, og blessunarríks þess í hönd farandi árs. það mælir af alhug virðing og vinsemd. Asgeir Tr: Friðgeirsson
Mr: Asgeir Tr: Friðgeirsson Geysir P.O. Man. Can. Amiríku